Public procurement notice: Dynamic Purchasing System
Published: 2021-03-24
Buyer: 2M-IT Oy
Country: FI
Contract type: Services
Procedure: Restricted procedure
CPV classification: 48814000: Medical information systems | 48814500 | 72000000 | 72200000 | 72210000: Software programming services
Submission deadline: 2025-03-19
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
2M-IT Oy perustaa dynaamisen hankintajärjestelmän, jonka avulla voidaan hankkia potilastietojärjestelmien käyttöön oikeuttavia valmisohjelmistolisenssejä ja muita niihin liittyviä palveluja sekä näihin liittyviä asiantuntijapalveluja.
Hankittavat lisenssit ja palvelut ja niihin liittyvät asiantuntijapalvelut voivat olla nykyisten potilastietojärjestelmien kanssa yhteensopivia tai hankittavien lisenssien ja palveluiden ja asiantuntijapalveluiden tarkoituksena voi olla nykyisten käytössä olevien ratkaisujen tai teknologiaympäristöjen korvaaminen joko osittain tai kokonaan.
Hankinnan kohde määritellään tarkemmin kussakin dynaamisen hankintajärjestelmän sisällä tehtävän hankinnan tarjouspyynnössä.
2M-IT Oy (2M-IT) toimii omistaja-asiakkaillensa in-house-yhtiönä tarjoamansa asiakas- ja potilasjärjestelmiin liittyvän kokonaispalvelun osalta palveluntuottajana ja palveluintegraattorina.
Palvelu koostuu useasta erityyppisestä palvelukomponentista, joita 2M-IT tuottaa itse tai kilpailuttaa alihankkijoiltaan osaksi tätä kokonaispalvelua. Palvelun osakomponentteja ovat esimerkiksi tietojärjestelmätoimittajien lisenssit ja asiantuntijapalvelut; tietotekniikan palvelut, jotka kattavat esimerkiksi tietoliikenneyhteydet ja niihin liittyvät palvelut sekä konesali- ja kapasiteettipalvelut. Lisäksi komponentteihin kuuluu erilaiset kehittämisprojektit ja testaus sekä ylläpidon aikaiset tukipalvelut, jotka koostuvat ensimmäisen tason tuesta, jota tuottaa 2M-IT:n service desk, sekä mahdollisesta toisen tason sovellustuesta. Järjestelmätoimittajat tuottavat tähän ylläpidon aikaisten tukipalvelujen kokonaisuuteen tarvittavan sovellustuen osuuden.
2M-IT Oy:n asiakkailleen tarjoama palvelu koostuu jo olemassa olevien ratkaisuiden ja uusien ratkaisuiden yhteensovittamisesta ja niiden muotoilemisesta yhtenäiseksi järjestelmäkokonaisuudeksi, edellä mainittujen palvelukomponenttien tuottamisesta sekä kokonaisuuteen olennaisesti liittyvistä asiantuntijapalveluista tai kokonaan uusista asiakas- ja potilastietojärjestelmäpalveluista.
2M-IT:n tehtävänä in-house-yhtiönä on kehittää omistaja-asiakkaillensa tarjoamaansa palvelua. Dynaamisen hankintajärjestelmän (DPS) voimassaoloaikana tavoitteena on luoda alueellisesti yhtenäisemmät kokonaispalvelut, jotka mahdollistavat perusterveydenhuollon ja erikoissairaanhoidon osalta sellaisen perusterveydenhuollon potilastietojärjestelmän toteutuksen, joka on integroitu myös erikoissairaanhoidon potilastietojärjestelmän kanssa ja joka vastaa toiminnan kehittämisen vaatimuksiin sosiaali- ja terveydenhuoltouudistuksen edellyttämällä tavalla.
Tavoitteena oleva yhtenäinen järjestelmä mahdollistaa ajantasaisen terveyttä ja hyvinvointia koskevan tilannekuvan saamisen niin kansallisella, maakunnallisella kuin yksilötasolla, jolloin rajallisten voimavarojen kohdentaminen helpottuu. Tietojärjestelmän yhtenäisyys tukee myös tieteellistä tutkimustyötä. Lisäksi yhtenäisen potilastietojärjestelmän avulla voidaan tehostaa ja sujuvoittaa työtä kokoamalla yhteen perusterveydenhuollon ja erikoissairaanhoidon tuottamia tietoja.
Tämän DPS:n sisällä tehtävien hankintojen pohjalta 2M-IT voi hankkia potilastietojärjestelmien lisenssejä ja muita niihin liittyviä palveluja (esimerkiksi käyttöönottoprojektit ja kehittämisen aikana tuotettavat palvelut) sekä asiantuntijapalveluja, pois lukien perustietotekniikkaan ja tietoliikenteeseen liittyvät kokonaisuudet. Tämän DPS:n sisällä tehtävien hankintojen avulla voidaan toteuttaa tarvittavat eri alueellisten palvelukokonaisuuksien koostamiseksi tarvittavat alihankkijoiden kilpailutukset. Maantieteelliset alueet, 2M-IT:n asiakkaat ja muut tarvittavat seikat tullaan yksilöimään tarkemmin DPS:n sisällä tehtävissä hankinnoissa.
DPS:n sisällä tehtävän hankinnan kohteena voi olla perusterveydenhuollon tai erikoissairaanhoidon potilasjärjestelmään liittyvät lisenssit ja/tai palvelut ja/tai asiantuntijapalvelut tai sellaisia lisenssien käyttöoikeuksista, palveluista ja asiantuntijapalveluista muodostuvia kokonaisuuksia, joiden avulla kootaan yhteen potilasjärjestelmät perusterveydenhuollon ja erikoissairaanhoidon tuottamien tietojen osalta.
Hankintayksikkö voi halutessaan lyhentää tai pidentää dynaamisen hankintajärjestelmän ennalta ilmoitettua kestoa julkaisemalla siitä uuden hankintailmoituksen.
Mahdolliset lisähankintamahdollisuudet määritellään dynaamisen hankintajärjestelmän sisällä julkaistavissa tarjouspyynnöissä.